**Проект на договор**

 ***Образец № 15***

**Д О Г О В О Р**

№ ………………../ ……………. 2014 год.

Днес, ……………….. 2014 год., в гр. София, на основание чл. 101е, ал. 1 от Закона за обществените поръчки (ЗОП), във връзка с проведена процедура за възлагане на поръчка по реда на глава 8а от ЗОП **с предмет „Разходи за външни услуги – наемане на юристи за правна помощ”,** между:

1. **Изпълнителната агенция по рибарство и аквакултури (ИАРА), Управляващ орган на Оперативната програма за развитие на сектор „Рибарство” (ОПРСР),** ЕИК по Булстат 000649519.с адрес: София, 1606, бул. “Хр. Ботев” 17,представлявана от Майдън Сакаджиев – Изпълнителен директор и Антоанета Георгиева – началник отдел „Финансово-стопанско обслужване“, дирекция „Административно-правно обслужване, финансово-стопански дейности, управление на собствеността и информационно обслужване“ (АПОФСДУСИО), наричана по-долу **ВЪЗЛОЖИТЕЛ** от една страна и

2. ……………………………., ЕИК …………., представлявано от …………., седалище и адрес на управление: ………………………………………………………………, (ЕГН, адрес, ЛК № …, издадена от ……), наричана по-долу **ИЗПЪЛНИТЕЛ** от друга страна,

се сключи настоящият договор за следното:

**І. ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва **следните дейности,** съгласно настоящия договор, техническата спецификация, техническото предложение и ценовото предложение - приложения, които са неразделна част от договора:

1. Дейности по осигуряване на подкрепа на Управляващия орган на ОПРСР при изпълнението на ОПРСР и предприемане на действия по анализ на документи, изследване на казуси и изготвяне на мотивирани становища при изпълнение на ОПРСР и одобрените проекти.

2. Дейности по осигуряване на подкрепа на Управляващия орган на ОПРСР в случаите на възникнала необходимост от изготвяне и/или даване на експертни становища по технически спецификации, задания и методики за оценки при избор на изпълнители на дейности по проекти, финансирани по Оперативна програма “Рибарство” 2007-2013.

3. Дейности по осигуряване на законосъобразност при изготвянето на документация и провеждането на процедури по реда на ЗОП, както и други законоустановени процедури свързани с дейността на Управляващия орган на ОПРСР.

**ІІ. СРОКОВЕ ЗА ИЗПЪЛНЕНИЕ. ПРИЕМАНЕ НА РАБОТАТА.**

Чл. 2. Настоящият договор се сключва за срок до 31.12.2014 год.

Чл. 3. (1) В срок до 7 работни дни от получаване на съответния казус, ИЗПЪЛНИТЕЛЯТ предоставя консултации и/или изготвя мотивирано становище и/или техническа спецификация и/или методика при възникнали правни казуси, касаещи изпълнението на ОПРСР и/или одобрените проекти.

(2) Когато ВЪЗЛОЖИТЕЛЯТ е посочил по-кратък срок от установения по ал. 1, ИЗПЪЛНИТЕЛЯТ е длъжен да се съобрази с него.

(3) ВЪЗЛОЖИТЕЛЯТ приема извършената работа в срок до 2 работни дни от предаването й.

(4) В случай, че ВЪЗЛОЖИТЕЛЯТ установи грешки/пропуски/неточности при изпълнението, ИЗПЪЛНИТЕЛЯТ следва да съобрази бележките на ВЪЗЛОЖИТЕЛЯ и да отстрани нередовностите в срок до 2 работни дни от получаването им.

(5) В случай, че в срока по чл. 3, ал. 3 от Договора, ВЪЗЛОЖИТЕЛЯТ не уведоми ИЗПЪЛНИТЕЛЯ, че са налице грешки/пропуски/неточности при изпълнението, тогава се приема че работата е приета.

**III. ЦЕНА И УСЛОВИЯ НА ПЛАЩАНЕ**

Чл. 4. (1) ВЪЗЛОЖИТЕЛЯТ заплаща на ИЗПЪЛНИТЕЛЯ съответното възнаграждение, в зависимост от предоставената услуга, а именно:

1. ……….. лева на час, за изпълнение на Дейност 1, съгласно чл. 1, т.1. от Договора;
2. ……………….. лева, за изпълнение на Дейност 2, съгласно чл. 1, т. 2. от договора.

(2) Възложителят дължи възнаграждението по следния начин:

**2.1.** **Авансово плащане,** в размер на **40%** **(четиридесет процента)** от прогнозната стойност на настоящия договор за изпълнение на дейностите по проекта – в срок до 30 (тридесет) работни дни от датата на влизане в сила на договора и след представяне от страна на ИЗПЪЛНИТЕЛЯ на надлежно оформена фактура;

**2.2. Междинни плащания,** в размер общо до **40% (четиридесет процента)** от прогнозната стойност на настоящия договор за изпълнение на дейностите по проекта, в срок до 06.10.2014 г. след издаването на фактура – оригинал от страна на ИЗПЪЛНИТЕЛЯ и;

**2.3.** **Окончателно плащане в размер на 20% (двадесет процента)** от стойността на договора – в срок до 30 (тридесет) работни дни след представяне от ИЗПЪЛНИТЕЛЯ на окончателния доклад за изпълнение на договора и надлежно оформена фактура.

(3) В цената по ал. 1 са включени всички разходи на ИЗПЪЛНИТЕЛЯ за изпълнение на задачата.

(4) Възнаграждението се превежда по банковата сметка на ИЗПЪЛНИТЕЛЯ:

Банкa: …………..

IBAN: ……………………..

BIC :………………………….

**ІV. ГАРАНЦИИ**

Чл. 5. (1) Гаранцията за изпълнение на договора е в размер на ……… лв. (словом: ……………….. лева) и се представя от ИЗПЪЛНИТЕЛЯ преди сключването на договора, под формата на парична сума, внесена по набирателната сметка на ВЪЗЛОЖИТЕЛЯ или под формата на банкова гаранция.

(2) При точно и пълно изпълнение на договора, гаранцията за изпълнение се освобождава в срок от 15 (петнадесет) календарни дни след изтичане срока на договора по чл. 2 или след уреждане на всички финансови претенции между страните при прекратяването му на друго основание.

(3) ВЪЗЛОЖИТЕЛЯТ има право да усвоява суми от внесената гаранция за изпълнение на договора, в случай на дължими неустойки от ИЗПЪЛНИТЕЛЯ по реда и при условията на раздел VIII Санкции.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 6. ИЗПЪЛНИТЕЛЯТ има право:

1) При пълно, качествено, точно и навременно изпълнение на задълженията си да получи уговореното възнаграждение в посочените срокове и при определените в договора условия.

2) Да иска съдействие от ВЪЗЛОЖИТЕЛЯ за нормално осъществяване на дейността си при и/или по повод изпълнението на настоящия договор.

Чл. 7. ИЗПЪЛНИТЕЛЯТ се задължава:

1) Да извършва услугите по договора с дължимата грижа и добросъвестност.

2) Да извършва услугите по договора чрез експертите, съгласно офертата.

3) Да изпълнява задълженията си по предмета на настоящия договор, съгласно предвидените в него срокове и условия за изпълнение.

4) Да следи и докладва за нередности при изпълнението на договора.

5) Да уведоми незабавно възложителя и да откаже изпълнението на задачата, в случай, че той или експерт от екипа са свързани лица по смисъла на § 1, т. 1 от ДР на ЗПУКИ с бенефициента или със служители на ръководна длъжност в неговата организация, включително и ако са предоставяли консултантски услуги на бенефициента, във връзка с проект по ОПРР.

6) Да съхранява всички документи по изпълнението на настоящия договор, за период от 3 години след датата на приключване и отчитане на Оперативна програма за развитие на сектор „Рибарство”;

7) Да запази поверителния характер на факти, обстоятелства и документи, свързани с договора, през периода на изпълнението му и след това. Във връзка с това, освен с предварително писмено съгласие на ВЪЗЛОЖИТЕЛЯ, нито ИЗПЪЛНИТЕЛЯТ, нито лицата, наети или ангажирани от него във връзка с изпълнението на договора, не могат да съобщават по никакъв повод на което и да е лице или организация поверителна информация, която им е предоставена или която са придобили по друг начин, нито да оповестяват каквато и да е информация, свързана с препоръките, формулирани в процеса на извършване на услугите или в резултат от него. Освен това, те не могат да използват в ущърб на ВЪЗЛОЖИТЕЛЯ информация, която им е предоставена или са получили в резултат на извършени от тях в процеса и за целите на изпълнението на договора проучвания и анализи.

8) Да действа лоялно и безпристрастно като доверен съветник на ВЪЗЛОЖИТЕЛЯ в съответствие с правилата на професионалната етика на професията, към която принадлежи и с необходимата дискретност. ИЗПЪЛНИТЕЛЯТ е длъжен да се въздържа от дейности, които влизат в противоречие със задълженията му по настоящия договор. ИЗПЪЛНИТЕЛЯТ не може да обвързва ВЪЗЛОЖИТЕЛЯ по какъвто и да е начин без предварително изрично съгласие от негова страна и е длъжен, когато това е необходимо, да декларира ясно това свое задължение пред трети страни.

10) Да предостави възможност на Управляващия орган, Одитиращия орган, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности - Република България и външните одитори да извършват проверки чрез разглеждане на документацията или чрез проверки на мястото на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 3 години след приключването на оперативната програма.

11) Да предостави на изпълнителния директор доклад за извършените работи.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 8. ВЪЗЛОЖИТЕЛЯТ има право:

1) Да проверява изпълнението на договорните задължения от страна на ИЗПЪЛНИТЕЛЯ относно качество, срокове и точност, без да пречи с действията си на работата на ИЗПЪЛНИТЕЛЯ.

2) Да иска изпълнението на работата, възложена с договора в срок и по реда и при условията, договорени между страните.

3) Да откаже приемането на работата при непълно или неточно изпълнение или съществено забавяне изпълнението на договора.

4) Да поиска замяна на член от екипа с друг при констатирано неизпълнение и/или нарушение на задълженията по договора.

5) Да възлага чрез Изпълнителния директор конкретни задачи, свързани с предмета на договора, на ИЗПЪЛНИТЕЛЯ.

Чл. 9. ВЪЗЛОЖИТЕЛЯТ се задължава:

1) Да заплати дължимото възнаграждение на ИЗПЪЛНИТЕЛЯ, при условията и по реда на договора.

2) Да предостави на ИЗПЪЛНИТЕЛЯ информацията и/или документацията, свързана с изпълнението на договора, с която разполага.

3) Да оказва нужното съдействие за изпълнението на конкретно поставените задачи на ИЗПЪЛНИТЕЛЯ.

**VІІ. ПРЕКРАТЯВАНЕ НА ДОГОВОРА**

Чл. 10. (1) Настоящият договор се прекратява:

1) С изтичане на срока по чл. 2.

2) При изчерпване на финансовия ресурс по договора.

3) При изрично писмено съгласие и от двете страни.

(2) Договорът може да бъде прекратен едностранно от ВЪЗЛОЖИТЕЛЯ без предизвестие:

1) при виновно и/или системно неизпълнение от страна на изпълнителя. Системно неизпълнение е неизпълнение на поставените задачи три и повече пъти;

2) при системно некачествено изпълнение. Системно некачествено изпълнение е неизпълнение на поставените задачи по чл. 3, ал. 1 и 3, три и повече пъти.

**VIII. САНКЦИИ**

Чл. 11. В случаите на виновно забавено изпълнение от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 0,1 % за всеки просрочен ден, но не повече от 10 % от цената по чл. 4, ал. 1.

Чл. 12. Неустойките ще се прихващат от страна на ВЪЗЛОЖИТЕЛЯ от дължимите плащания към ИЗПЪЛНИТЕЛЯ или ще бъдат удържани от внесената гаранция за изпълнение на договора (в случай, че гаранцията е под формата на парична сума), като с подписването на настоящия договор ИЗПЪЛНИТЕЛЯТ дава изричното си съгласие за такова прихващане/ удържане.

Чл. 13. В случай на виновно неизпълнение на поетите с този договор задължения, изплащането на неустойките и възстановяването на преведените суми не лишава изправната страна от възможността да търси на общо основание обезщетение за действително претърпените вреди и пропуснати ползи над уговорените размери.

**IX. НЕПРЕОДОЛИМА СИЛА**

Чл. 14. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

Чл. 15. Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

Чл. 16. Докато трае непреодолимата сила, изпълнението на задължението се спира.

Чл. 17. Не може да се позовава на непреодолима сила онази страна, чиято небрежност или умишлени действия или бездействия, са довели до невъзможност за изпълнението на договора.

Чл. 18. Липсата на парични средства не представлява непреодолима сила.

**X. ДРУГИ УСЛОВИЯ**

Чл. 19. Представените от ИЗПЪЛНИТЕЛЯ фактури трябва да съдържат следната задължителна информация: получател (име на Възложителя); адрес; ЕИК по Булстат; Получил фактурата - (име на Ръководителя на проекта или на друго оторизирано лице); номер на документа, дата, място. В описателната им част следва да се впише следният текст: „Разходът е по Оперативна програма за развитие на сектор „Рибарство 2007-2013 г.”

Чл. 20. (1) Всички съобщения между страните във връзка с настоящия договор следва да бъдат в писмена форма.

(2) При промяна на посочените данни, всяка от страните е длъжна да уведоми другата в седемдневен срок от настъпване на промяната.

(3) Отговорно лице за изпълнение на договора от страна на ИЗПЪЛНИТЕЛЯ е \_\_\_\_\_\_\_\_\_\_\_\_\_\_\_\_\_\_\_\_\_\_\_, тел. \_\_\_\_\_\_\_

Чл. 21. Всички допълнително възникнали въпроси след подписването на договора ще се решават от двете страни на добра воля с двустранни писмени споразумения.

Чл. 22. Страните по този договор ще решават споровете, възникнали при или по повод изпълнението на договора или свързани с договора или с неговото тълкуване, недействителност, неизпълнение или прекратяване, по взаимно съгласие и с писмени споразумения, а при непостигане на съгласие въпросът ще се отнася за решаване пред компетентния съд на територията на Република България по реда на Гражданския процесуален кодекс.

Чл. 23. За неуредените по този договор въпроси се прилагат разпоредбите на гражданското законодателство на Република България.

Неразделна част от настоящия договор са следните приложения:

1. Приложение № 1 - Техническа спецификация;

2. Приложение № 2 – Техническо предложение на ИЗПЪЛНИТЕЛЯ;

3. Приложение № 3 – Ценово предложение.

Настоящият договор се състави в четири еднообразни екземпляра - един за ИЗПЪЛНИТЕЛЯ и три за ВЪЗЛОЖИТЕЛЯ и се подписа както следва:

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**МАЙДЪН САКАДЖИЕВ ........................**

*Изпълнителен директор на ИАРА ................................*

**АНТОАНЕТА ГЕОРГИЕВА**

*Началник отдел* „*ФСО*“, *ИАРА*